
25-TA-1091: MK sēdes protokollēmuma projekts (Jauns)
Ministru kabineta protokollēmuma projekts Par Ministru kabineta 2018. gada 12. jūnija sēdes protokollēmuma Nr. 28 11.§ “Noteikumu projekts “Būvju klasifikācijas noteikumi”" 3. punktā doto uzdevumu par aktualitāti zaudējušu.
TA saskaņojamie dokumenti
MK sēdes protokollēmuma projekts 1.0
Anotācija (ex-ante) 1.0
Atzinuma sniedzējs
Ekonomikas ministrija
Atzinums iesniegts
14.05.2025.
Atzinuma sniegšanas termiņš
19.05.2025.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	MK sēdes protokollēmuma projekts
 
Ņemot vērā iesniegto informāciju, atzīt Ministru kabineta 2018. gada 12. jūnija sēdes protokollēmuma Nr. 28 11.§ “Noteikumu projekts “Būvju klasifikācijas noteikumi” 3. punktā doto uzdevumu par aktualitāti zaudējušu.
 
	Iebildums
Konceptuāli iebilstam, ka tiek apturēta jaunās Būvju klasifikācijas izstrāde.
Iebilduma pamatargumenti:
1) Projekts ir praktiski izstrādāts.
2) Jaunā redakcija risina vairākus vēl joprojām aktuālus jautājumus, tajā skaitā risina atbilstību Būvniecības likuma regulējumam (11.pantam par to, kas ir ēka un kas ir inženierbūve);
3) Projekts nodrošina saprotamāku būvniecības regulējumu (skaidrību par to kādu būvi kādā teritorijā drīkst būvēt u.c). Pašlaik šajā jomā nav nodrošināta nepārprotamība.
4) Projekta izstrādē iesaistītas puses ir aktīvi līdzdarbojušās un ar to cerēja risināt virkni saistītās problēmas [piemēram, kāda veida transformatora apakšstacijas ir būves un kādas ir iekārtas (nav būves)].
5) Ar jauno būvju klasifikāciju tika paredzēts būtiski atvieglot būvniecības regulējumu un jau lietošnas veidā iekļaut informāciju par to, vai būve ir publiska vai nav. Ar šo izmaiņu tikai paredzēts sistematizēt kārtību būvniecības regulējumā sākot ar tās plānošanu un projektēšanu beidzot ar tās ekspluatācijas uzraudzību, piekritību vienai vai otrai institūcijai utml.
6) Projekta izstrādes apturēšana nerisina jau identificētās problēmas esošajā regulējumā līdz ar to, tās tāpat ir risināmas. Minētais nozīmē, ka, ja identificētās problēmas nerisina ar jauno Būvju klasifikāciju, tad ir nepieciešami grozījumi esošajā regulējumā. Projekta izstrādes gaitā konstatētās problēmas aktualitāti nav zaudējušas, līdz ar to arī protokollēmuma uzdevums aktualitāti nav zaudējis.
Minēto iemeslu dēļ jaunās Būvju klasifikācijas izstrādes apturēšana jeb protokollēmuma uzdevuma atcelšana konceptuāli nav atbalstāma, bet ja būtu, tad tikai pie nosacījuma, ka tā vietā būtu cits projekts (esošās būvju klasifikācijas grozījumu projekts) jeb protokollēmuma uzdevums, kas paredzētu risināt jau konstatētās problēmas esošajā Būvju klasifikācijā.

